
ΑΠΟΦΑΣΕΙ Σ 

Αριθ.2/10973/0022 (1) 

Έγκριση υπερωριακής εργασίας υπαλλήλων με σχέση 
εργασίας Ιδιωτικού Δικαίου Αορίστου - Ορισμένου 
Χρόνου διαφόρων Υπηρεσιών του Υπουργείου Οικο¬ 
νομικών για το έτος 1998. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/1997 «Ανα¬ 


μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», όπως αντικαταστά- 
θηκαν από το άρθρο 15 του Ν. 2592/1998. 

2. Τις διατάξεις του άρθρου 40 του Ν. 849/78. 

3. Τις διατάξεις του Δ/τος 515/70 «περί χρονικών ορίων 
Εργασίας μισθωτών» όπως συμπληρώθηκαν από το Ν.Δ. 
264/73. 

4. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση Εργασίας ιδιωτικού δικαίου του Δημοσί¬ 
ου των Ο.Τ.Α. και των λοιπών Ν.Π.Δ.Δ.». 

5. Τις αριθμ. 5153/10.12.1998, 5164/10.12.1998, 
5472/24.12.1998, 116/15.1.1999 και 118/15.1.1999 απο¬ 
φάσεις έγκρισης υπερωριακής εργασίας, της Επιθεώρη¬ 
σης Εργασίας Νομαρχίας Αττικής. 

6. Τις αριθμ. 10192/7.12.1998, 10724/23.12.1998 και 
10450/23.12.1998, αποφάσεις Κυριακής Εργασίας της 
Νομαρχίας Αθηνών. 

7. Την αριθμ. 1107147/1239/0006Α/4.10.96 απόφαση α¬ 
νάθεσης αρμοδιοτήτων του Υπουργού Οικονομικών 
σΓους Υφυπουργούς Οικονομικών (ΦΕΚ 922/Β/7.10.96). 

8. Τις υπάρχουσες υπηρεσιακές ανάγκες. 

9. Το γεγονός ότι, από τις διατάξεις της παρούσης προ- 
αλείται δαπάνη, ύψους 18.800.000 δρχ. που θα καλυφθεί 
από τις πιστώσεις του κρατικού προϋπολογισμού, απο¬ 
φασίζουμε: 

1. Εγκρίνουμε υπερωριακή εργασία για υπαλλήλους με 
σχέση εργασίας ιδιωτικού δικαίου αορίστου και ορισμέ¬ 
νου χρόνου, διαφόρων Υπηρεσιών του Υπουργείου Οικο¬ 
νομικών για το έτος 1998 ως εξής: 

Α. Για δεκατέσσερις (14) υπαλλήλους με σχέση Εργα¬ 
σίας Ιδιωτικού δικαίου αορίστου χρόνου της Δ/νσης Κρα¬ 
τικών Λαχείων, απογευματινή υπερωριακή εργασία μέχρι 
εκατόν είκοσι (120) ώρες για κάθε υπάλληλο, για το έτος 
1998. 

Β. Για επά (7) υπαλλήλους με σχέση Εργασίας Ιδιωτικού 
Δικαίου Αορίστου Χρόνου και δώδεκα (12) υπαλλήλους με 
σχέση Εργασίας Ιδιωτικού δικαίου ορισμένου χρόνου, 
της Υπηρεσίας Εκτύπωσης Εντύπων και Αξιών του Δημο¬ 
σίου (ΥΕΕΑΔ), απογευματινή και νυχτερινή εργασία μέχρι 
εκατόν είκοσι (120) ώρες για κάθε υπάλληλο για το έτος 
1998 και για τους ίδιους επτά (7) και δώδεκα (12) ως άνω 
υπαλλήλους εργασία κατά τις Κυριακές και εξαιρέσιμες 
και μέχρι επτάμιση (7,5) ώρες για κάθε μία εκ των ημερών 
για κάθε υπάλληλο για τους μεν επτά (7) για το χρονικό 

διάστημα από 1.10.1998 μέχρι 31.12.1998 για τους δε δώ¬ 
δεκα (12) για το χρονικό διάστημα από 1,11.1998 μέχρι 
31.12.1998. 

Γ. Για εννέα (9) υπαλλήλους με σχέση εργασίας ιδιωτι¬ 
κού δικαίου αορίστου χρόνου, της Υπηρεσίας Διαχείρι¬ 
σης Εντύπων και Αξιών του Δημοσίου (ΥΔΕΑΔ) α) απο¬ 
γευματινή και νυχτερινή εργασία μέχρι εκατόν είκοσι 
(120) ώρες, για κάθε υπάλληλο για το έτος 1998 και β) ερ¬ 
γασία κατά τις Κυριακές και εξαιρέσιμες ημέρες και μέχρι 
επτάμιση (7,5) ώρες για κάθε μία εκ των ημερών αυτών για 
κάθε υπάλληλο για το χρονικό διάστημα από 1.9.1998 μέ- 
χρι 31.12.1998. 

Δ. Γ ια είκοσι πέντε (25) υπαλλήλους με σχέση εργασίας 
ιδιωτικού δικαίου αορίστου χρόνου της Κεντρικής Υπηρε¬ 
σίας του Υπουργείου Οικονομικών (20 υπαλλήλους της 
Δ/νσης Διοικητικό ύ - Δ1 και 5 υπαλλήλους της Δ/νσεως Οι- 
κονομικού - Δ5), απογευματινή υπερωριακή εργασία μέ¬ 
χρι εκατόν είκοσι ώρες για κάθε υπάλληλο, για το έτος 
1998. 

Ε. Γ ια ένα (1) υπάλληλο με σχέση εργασίας Ιδιωτικού δι¬ 
καίου ορισμένου Χρόνου, Προϊστάμενο του Γ ραφείου Τύ¬ 
που και Δημοσίων Σχέσεων του Υπουργείου Οικονομικών, 
απογευματινή υπερωριακή εργασία μέχρι εκατόν είκοσι 
(120) ώρες, για το χρονικό διάστημα από 1.1.1998 μέχρι 
31.12.1998. 

2. Οι συμμετέχοντες στα συνεργεία υπερωριακής κλπ 
εργασίας ορίζονται με πράξη του Προϊσταμένου της κατά 
περίπτωση Υπηρεσίας ή Δ/νσης, ο οποίος βεβαιώνει και 
την πραγματοποίηση της εργασίας αυτής. 

Η απόφαση αυτή που εκδίδεται για πρώτη φορά σύμ¬ 
φωνα με τις διατάξεις του άρθρου 18του Ν. 2470/97όπως 
αντικαταστάθηκαν με τις διατάξεις του άρθρου 15 του Ν. 
2592/98, να δημοσιευθεί στην Εφημερίδα της Κυβερνή- 
σεως. 

Αθήνα, 26 Φεβρουάριου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. Β104513 (2) 

Ίδρυση Κέντρου Επαγγελματικής Κατάρτισης με την ε¬ 
πωνυμία Κέντρο Επαγγελματικής Κατάρτισης (ΚΕΚ) 
Μεσολογγίου. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Ο.Α.Ε.Δ.». 

2. Τα άρθρα 42 και 43 του Ν. 405/71 «Περί Οργανώσε- 
ως, Συγκροτήσεως και Λειτουργίας των Υπηρεσιών του 
Ο.Α.Ε.Δ.». 

3. Τις διατάξεις του Ν. 709/77 «Περί καθιερώσεως κινή¬ 
τρων Επαγ/κής Κατάρτισης Εργατικού Δυναμικού κ.λπ.». 

4. Την υπ’ αριθμόν 40015/27.1.1999 Απόφαση του Υ¬ 
πουργού Εργασίας και Κοινωνικών Ασφαλίσεων «Σύστη¬ 
μα διαχείρησης, παρακολούθησης, αξιολόγησης και ε¬ 
λέγχου προγραμμάτων Συνεχιζόμενης Επαγγελματικής 
Κατάρτισης του ΟΑΕΔ». 

5. Την εισήγηση της Υπηρεσίας, αποφασίζουμε: 


Άρθρο 1 

Ιδρύουμε Κέντρο Επαγγελματικής Κατάρτισης (ΚΕΚ) 
στην πόλη του Μεσολογγίου με την επωνυμία Κέντρο Ε¬ 
παγγελματικής Κατάρτισης (ΚΕΚ) Μεσολογγίου. 

Άρθρο 2 

Σκοπός του ιδρυομένου Κέντρου Επαγγελματικής Κα¬ 
τάρτισης, είναι η επαγγελματική κατάρτιση του εργατι¬ 
κού δυναμικού της ευρύτερης περιοχής με το σύστημα 
της Συνεχιζόμενης Επαγγελματικής Κατάρτισης σε διά¬ 
φορες ειδικότητες όπως αυτές αναφέρονται στις παρα¬ 
κάτω αποφάσεις: 

6) 122443/6.12.95 Απόφαση του διοικητή του Ο.Α.Ε.Δ. 

7) 122245/1.12.95 Απόφαση του διοικητή του Ο.Α.Ε.Δ. 

8) 105779/8.3.95 Απόφαση του διοικητή του Ο.Α.Ε.Δ. 

9) 106775/20.3.95 Απόφαση του διοικητή του Ο.Α.Ε.Δ. 

10) 108235/23.4.95 Απόφαση του διοικητή του Ο.Α.Ε.Δ. 

Άρθρο 3 

Τα προσόντα των υποψηφίων για Κατάρτιση και η ανπ- 
στοιχη διάρκεια της Κατάρτισης, καθορίζονται κατά ειδι¬ 
κότητα και κατά κατηγορία καταρτιζομένων με βάση τις ι- 
σχύουσες εκάστοτε ειδικές διατάξεις. 

Άρθρο 4 

Τα της εσωτερικής διάρθρωσης και λειτουργίας της ι¬ 
δρυόμενης εκπαιδευτικής μονάδας, θα ρυθμίζονται από 
τις ισχύουσες κανονιστικές διατάξεις των μονάδων Επαγ¬ 
γελματικής Κατάρτισης του Οργανισμού. 

Άρθρο 5 

α) Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Νομικού 
Προσώπου ΟΑΕΔ ύψους 60.000.000 δρχ. για το οικονομι¬ 
κό έτος 1999, 66.000.000 δρχ. για το οικονομικό έτος 
2000, 73.000.000 δρχ. για το οικονομικό έτος 2001, 
80.000.000 δρχ. για το οικονομικό έτος 2002 και 
88.000.000 δρχ. για το οικονομικό έτος 2003. 

β) Για την ανωτέρω δαπάνη έχει εγγράφει πίστωση στον 
προϋπολογισμό του Νομικού Προσώπου ΟΑΕΔ ύψους 
60.000.000 δρχ. για το οικονομικό έτος 1999 με τα στοι¬ 
χεία Κ.Α.: 211,212, 221,223,224,225, 226, 227, 233, 234, 
236, 237, 238, 249, 251, 259, 261, 264Β, 267, 269, 269Α, 
287, 414, 419, 419Α, 437, 518, 521 Α, 521Β, 522, 531,533, 
534Α, 535Δ, 539, 542, 831, 832, 834, 841, 842, 843, 844, 
845, 851, 863, 879, 881, 887, 888. 889, 892, 1249, 1251, 
1251 Α, 1259, 1261, 1263, 1264, 1269, 1271, 1292, 1293, 
1294, 1295, 1299, 1311, 1312, 1381, 1413, 1429, 1431, 
1435, 1438, 1439, 1522, 1527, 1528, 1611, 1613, 1719, 
1729, 1731, 1741, 1831. 

Η ανωτέρω δαπάνη χρηματοδοτείται σε ποσοστό 80% 
από την Ε.Ε. στα πλαίσια του επιχειρησιακού προγράμ¬ 
ματος της Συνεχιζόμενης Επαγγελματικής Κατάρτισης. 

Κάθε άλλη λεπτομέρεια αναγκαία για την εκτέλεση της 
παρούσας ρυθμίζεται με απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γλυφάδα, 1 Μαρτίου 1999 

Ο Διοικητής 
Κ. ΕΥΣΤΡΑΤΟΓΛΟΥ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2821 


Αριθ.ΔΙα/28901/98 (3) 

Διορισμός μελών της Επιτροπής Ναρκωτικών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 1729/1987 (ΦΕΚ 144/1987 τ.Α') 
«Καταπολέμηση της διάδοσης των Ναρκωτικών, προστα¬ 
σία των νέων και άλλες διατάξεις». 

2. Την απόφασή μας Φ.18/46/Β. 1039/29.1.88 (ΦΕΚ 
87/1988 τ.Β') «Εσωτερικός Κανονισμός της Επιτροπής 
Ναρκωτικών». 

3. Τις υποβληθείσες αρμοδίως προτάσεις, αποφασί¬ 
ζουμε: 

1. Διορίζουμε μέλη της Επιτροπής Ναρκωτικών του Υ¬ 
πουργείου Υγείας και Πρόνοιας πλην του λόγω θέσης 
Προϊσταμένου της Δ/νσης Φαρμάκων και Φαρμακείων 
του Υπουργείου Υγείας και Πρόνοιας, αναπληρούμενο 
από τον νόμιμο αναπληρωτή του τα κατωτέρω πρόσω¬ 
πα. 

α. Μάριο Μαρσέλλο, Καθηγητή Φαρμακολογίας του 
Παν/μίου Ιωαννίνων, ως εκπρόσωπο του Δευτεροβάθμιου 
Επιστημονικού Συμβουλίου του Εθνικού Οργανισμού 
Φαρμάκων με αναπληρωτή του τον Αντώνιο Μαίλη, Ανα¬ 
πληρωτή Καθηγητή Ψυχιατρικής του Πανεπιστημίου Α¬ 
θηνών, ομοίως. 

β. Για το γνωστικό αντικείμενο της Φαρμακευτικής Χη¬ 
μείας, τον Παπαϊωάννου Γεώργιο, Καθηγητή Φαρμακευ¬ 
τικού Τμήματος του Παν/μίου Αθηνών με αναπληρωτή 
του τον Φώσκολο Γεώργιο, ομοίως. 

γ. Γ ια το γνωστικό αντικείμενο της Φαρμακολογίας, τον 
Μαραγκουδάκη Μιχαήλ, Καθηγητή Φαρμακολογίας του 
Ιατρικού Τμήματος του Παν/μίου Πατρών με αναπληρώ- 
τριάτουτην Σωτηροπούλου Γεωργία, Επίκουρη Καθηγή- 
τρια Φαρμακογνωσίας - Χημείας Φυσικών Προϊόντων του 
Τμήματος Φαρμακευτικής του ιδίου Παν/μίου. 

δ. Για το γνωστικό αντικείμενο της Τοξικολογίας, τον 
Κουτσελίνη Αντώνιο, Καθηγητή Ιατρικής Σχολής του 
Παν/μίου Αθηνών με αναπληρωτή του τον Πούλο Λοΐζο, 
Επίκουρο Καθηγητή Ιατρικής Σχολής του ιδίου Παν/μί¬ 
ου. 

ε. Γιατο γνωστικό αντικείμενο της Ψυχιατρικής, τον Κα- 
πρίνη Γεώργιο, Αναπληρωτή Καθηγητή του Τμήματος Ια¬ 
τρικής του Αριστοτελείου Παν/μιου Θεσ/νίκης με αναπλη¬ 
ρωτή του τον Καραβάτο Αθανάσιο, Επίκουρο Καθηγητή 
Ιατρικού Τμήματος του ιδίου Παν/μίου. 

στ. Σίμογλου Θεόδωρο, Αστυνομικό Δ/ντή της Ελληνι¬ 
κής Αστυνομίας με αναπληρωτή του τον Αγγελάκο Γεώρ- 
γιο, ομοίως. 

2. Γραμματέατης Επιτροπής ορίζουμε την Ζωή Παπανι- 
κολή, υπάλληλο του Κλάδου ΠΕ Φαρμακοποιών, που υ¬ 
πηρετεί στη Δ/νση Φαρμάκων και Φαρμακείων του Υ¬ 
πουργείου Υγείας και Πρόνοιας. 

3. Η θητεία των ανωτέρω διοριζομένων θα είναι για δύο 
χρόνια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 


Αριθ.89 Γ.Γ. (4) 

Τροποποίηση της 301 Γ.Γ./15.9.98 απόφαση Γεν. Γραμμ. 
Περιφέρειας Δυτικής Ελλάδος, περί μεταβιβάσεως 
αρμοδιοτήτων και παροχής εξουσιοδότησης υπογρα¬ 
φής αποφάσεων, εγγράφων, ενταλμάτων κ.λ.π., «Με 
εντολή Γενικού Γραμματέα». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1) Τις διατάξεις του άρθρου 1 (παρ. 2, εδ. 10) του Ν. 
2503/97 «Διοίκηση, Οργάνωση, στελέχωση της Περιφέ¬ 
ρειας, ρύμιση θεμάτων για την Τοπική Αυτοδιοίκηση και 
άλλες διατάξεις». 

2) Τις διατάξεις του Ν. 1622/86 «Τοπική Αυτ/ση - Περι¬ 
φερειακή Ανάπτυξη - Δημοκρατικός Προγραμματισμός». 

3) Την αριθ. 301/Γ.Γ./15.9.98 απόφασή μας, περί μετα- 
βιβάσεως αρμοδιοτήτων και παροχής εξουσιοδότησης υ¬ 
πογραφής αποφάσεων, εγγράφων κ.λ.π. 

4) Την ανάγκη τροποποίησης της παραπάνω απόφασης 
για την αποτελεσματικότερη άσκηση των αρμοδιοτήτων 
της Περιφέρειας με σκοπό την ταχύτερη διεκπεραίωση 
των υποθέσεων και την αμεσότερη εξυπηρέτηση των πο¬ 
λιτών. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Τροποποιούμε την αριθ. 301 Γ.Γ./15.9.98 απόφασή 
μας, με την οποία ανατέθηκε στο Γενικό Διευθυντή της 
Περιφέρειας και στους Προϊσταμένους των υπηρεσιών, 
να υπογράφουν με εντολή μας (Με εντολή Γ ενικού Γ ραμ- 
ματέα), αποφάσεις, έγγραφα, εντάλματα ή άλλες πράξεις 
της αροδιότητάς μας και κατά το μέρος που αυτή αφορά 
την Δ/νση Γεωργικής Ανάπτυξης, ως εξής: 

• Η παράγραφος 6 \ περίπτωση 3, αντικαθίσταται ως ε- 

ξής: 

«3 οι αποφάσεις επί προσφύγων κατά απορριπτικών α¬ 
ποφάσεων της Νομαρχιακής Αυτοδιοίκησης για ένταξη 
αγροτών στο καθεστώς πρόωρης συνταξιοδότησης». 

• Η αρμοδιότητα έκδοσης αποφάσεων επί προσφυγών 
κατά απορριπτικών αποφάσεων Νομαρχιακής Αυτοδιοί¬ 
κησης για έγκριση σχεδίων βελτίωσης και κατά του κύ¬ 
ρους των καταλόγων δικαιούχων εξισωτικών αποζημιώ¬ 
σεων, θα ασκείται από τον Προϊστάμενο της Διεύθυνσης 
Γ εωργικής Ανάπτυξης. 

2. Κατά τα λοιπά εξακολουθεί να ισχύει η τροποποιού¬ 
μενη, αριθ. 301/Γ.Γ. 15.9.98 απόφασή μας. 

Η παρούσα να δημοσιευθεί στηνΕφηεμρίδα της Κυβερ¬ 
νήσεως. 

Πάτρα, 19 Φεβρουάριου 1999 

Ο Γεν. Γραμμ. Περιφέρειας 
ΚΩΣΤΑΣ Ν. ΠΑΠΑΔΗΜΗΤΡΙΟΥ 

- ♦ - 

Αριθ. οικ. 2171 (5) 

Αναγνώριση σωματείου ως ειδικώς αναγνωρισμένου 
Φιλανθρωπικού στο Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Με την 1630/23.2.1999 απόφαση του Νομάρχη Ημαθίας 
αναγνωρίσθηκε το Σωματείο με την επωνυμία «ΜΟΝΑΔΑ 
ΦΡΟΝΤΙΔΑΣ ΗΛΙΚΙΩΜΕΝΩΝ ΚΑΙ ΑΤΟΜΩΝ ΜΕ ΕΙΔΙΚΕΣ Α- 


2822 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΝΑΓΚΕΣ» Νάουσας ως ΕΙΔΙΙΚΩΣ ΑΝΑΓΝΩΡΙΣΜΕΝΟ ΦΙ¬ 
ΛΑΝΘΡΩΠΙΚΟ ΣΩΜΑΤΕΙΟ, που εδρεύει στην Νάουσα Σ. 
Σ. Νάουσας. 

Βέροια, 25 Φεβρουάριου 1999 

Ο Νομάρχης 
ΙΩΑΝΝΗΣ ΣΠΑΡΤΣΗΣ 

-Φ- 

Αριθ. 1312 (6) 

Μεταβίβαση αρμοδιότητας υπογραφής «Με εντολή Προ¬ 
έδρου Δ.Ε.» στη Προϊστάμενη Γραμματείας Ιονίου Πα¬ 
νεπιστημίου και στους εκτελόντας χρέη Προϊσταμέ¬ 
νου. 

Ο ΠΡΟΕΔΡΟΣ ΤΗΣΔΙΟΙΚΟΥΣΑΣ ΕΠΙΤΡΟΠΗΣ 
ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη τις διατάξεις: 

Α. 1) του Ν. 1268/82 «Για τη δομή της λειτουργίας ΑΕΙ» 
(ΦΕΚ 87/τ.Α/82) 

2) του άρθρ. 3 του Ν. 2083/92 όπως τροποποιήθηκε με 
το άρθρ. 7 παρ. 16 εδ. β'του Ν. 2158/93 

3) του Π.Δ. 83/84 «Περί ιδρύσεως Παν/μίου Αιγαίου, Ιο- 
νίου Παν/μίου και Παν/μίου Θεσσαλίας» (ΦΕΚ 31/τ.Α/84) 

4) του Π.Δ. 302/85 «Τροποποίηση Π.Δ. 83/94» (ΦΕΚ 
113/Τ.Α/85) 

5) του Π.Δ. 107/88 «Τροποποίηση διατάξεων του Π. Δ. 
83/84» (ΦΕΚ 46/τ.Α/88) 

6) του Π.Δ. 60/86 «σύσταση θέσεων στο Ιόνιο Παν/μιο» 
(ΦΕΚ 20/τ.Α/86) 

7) το Π.Δ. 388/83 όπως τροποποιήθηκε με το Π.Δ. 
246/84 και λοιπές διατάξεις. 

Β. Την ανάγκη αποκέντρωσης για την ταχύτερη διεκπε¬ 
ραίωση των διοικητικών υποθέσεων του Ιουνίου Παν/μί¬ 
ου. 

Γ. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού. 

Άρθρο 1 

Μεταβιβάζουμε στην προϊσαμένη Γραμματείας του Ιο- 
νίου Παν/μίου το δικαίωμα να υπογράφει με «εντολή Προ¬ 
έδρου Δ.Ε.» απόφασης και κάθε είδους έγγραφα που εκ- 
δίδοτναι σύμφωνα με τις κείμενες διατάξεις από τις Διοι¬ 
κητικές - Οικονομικές και Τεχνικές υπηρεσίες του 
Παν/μίου. 

Α) Στην προϊσταμένη Γραμματείας του Παν/μίου ή τον 
ασκούντο τα αντίστοιχα καθήκοντα. 

Εξερχομένης αλληλογραφίας εκτός εγγράφων απα¬ 
ντήσεων σε έγγραφα υπογεγραμμένα από Υπουργό, Υ¬ 
φυπουργό ή πρύτανη ΑΕΙ. 

1) Τον χαρακτηρισμό όλων των εισερχομένων εγγράφων 
και χρέωση της εισερχόμενης αλληλογραφίας στις αρμό¬ 
διες διοικητικές υπηρεσίες καθώς και τοποθέτηση εγγρά¬ 
φων στο Αρχείο, όπου δεν απαιτείται παραπέρα ενέργεια, 

2) Εγγράφων που αφορούν σε προκήρυξη θέσεων 
πα σης φύσεως διδακτικού προσωπικού, μονιμοποίηση, 
εξέλιξη, ανανέωση θητείας σε εκτέλεση αποφάσεων των 
αρμοδίων οργάνων του Ιδρύματος, πλην πράξεων διορι¬ 
σμού, μονιμοποίησης πρόσληψης, ανανέωσης θητείας, 
αποδοχής παραίτησης κλπ. για τις οποίες αρμόδιος είναι 
ο Πρόεδρος της Διοικούσας Επιτροπής. 

3) Εγγραλφων που αφορούν σε προκήρυξη θέσεων πό¬ 


σης φύσεως Διοικητικού Προσωπικού, ΕΔΤΠ σε εκτέλεση 
των αποφάσεων των αρμοδίων οργάνων του Ιδρύματος, 
πλην πράξεων διορισμού, πρόσληψης ανανέωσης συμ- 
βασέως αποδοχής παραιτήσεως, για τις οποίες 
αρμόδιός είναι ο Πρόεδρος της Διοικούσας Επιτροπής. 

4) Εγγράφων που αφορούν σε χορήγηση εκπαιδευτι¬ 
κών αδειών ως και αδειών απουσίας μελών ΔΕΠ σε εκτέ¬ 
λεση αποφάσεων των αρμοδίων συλλογικών οργάνων 
του Ιδρύματος. 

5) Μετά του προέδρου Διοικούσας Επιτροπής και του 
Προέδρου του οικείου τμήματος των πρωτοτύπων διδα¬ 
κτορικών διπλωμάτων. 

6) Πράξεων για συγκρότηση επιτροπών παραλαβής α¬ 
ναλωσίμου ή μη υλικού και εξοπλισμού για τις ανάγκες 
των εργαστηρίων. Σπουδαστηρίων και λοιπών Ακαδημαϊ¬ 
κών Μονάδων και Υπηρεσιών του Ιδρύματος. 

7) Εντολών μετακίνησης εκτός έδρας του ΕΔΤΠ και του 
Διοικητικού Προσωπικού αναλόγως των αναγκών σε ε¬ 
κτέλεση των αποφάσεων των αρμοδίων οργάνων. Γ ια το 
λοιπό προσωπικό η εντολή υπογράφεται από τον Πρόε¬ 
δρο ή τον Αντιπρόεδρο της Διοικούσας Επιτροπής. 

8) Απαντήσεων σε παράπονα υπαλλήλων, πολιτών σχε¬ 
τικά με ζητήαμτα για τα οποία έχουν αποφασίσει τα αρ¬ 
μόδια όργανα του Ιδρύματος. 

9) Εγγράφων προς τους Νομικούς Συμβούλους του Ι¬ 
δρύματος για γνωμοδοτήσεις σε νομικά ερωτήματα που 
υποβάλλονται από την Κεντρική Διοίκηση, τα τμήματα και 
τις Διοικητικές Υπηρεσίες και γνωστοποίηση των γνωμο¬ 
δοτήσεων σ’ αυτούς που επέβαλαν τα ερωτήματα. 

10) Αλληλογραφία με τους Νομικούς Συμβούλουςτου Ι¬ 
δρύματος για την παρακολούθηση των δικαστικών ή εξω- 
δίκων υποθέσεων του ιδρύματος. 

11) Επικύρωση αποσπασμάτων από τα επίσημα πρακτι¬ 
κά των συνεδριάσεων της Διοικούσας Επιτροπής. 

12) Εγγράφων που αφορούν στην εν γένει υπηρεσιακή 
κατάσταση των μελών ΔΕΠ, ΕΕΠ και ΕΔΤΠ ως π.χ. διορι¬ 
σμούς, ανανεώσεις θητείας, μονιμοποιήσεις, προαγω¬ 
γές, μετατάξεις, εντάξεις σε εκτέλεση αποφάσεων των 
αρμοδίων οργάνων του Ιδρύματος. 

13) Εγγράφων που αφορούν στην υπηρεσιακή κατά¬ 
σταση του Διοικητικού προσωπικού, σε εκτέλεση αποφά¬ 
σεων των αρμοδίων οργάνων του Ιδρύματος ως π.χ. διο¬ 
ρισμούς, μονιμοποιήσεις, προαγωγές, ανανεώσεις συμ¬ 
βάσεων, τοποθετήσεις, μετακινήσεις, αποσπάσεις κλπ. 

14) Πράξεων περί μονιμοποίησης μελών του ΕΔΠ, ΕΕΠ 
και ΕΔΤΠ ως και προαγωγών του Διοικητικού Προσωπι¬ 
κού, σε εκτέλεση αποφάσεωντων αρμοδίων οργάνων του 
Ιδρύματος. 

15) Εγγράφων προς το Υπηρεσιακό Συμβούλιο με τα ο¬ 
ποία ζητείται γνώμη περί προαγωγής εντάξεως, μετατά- 
ξεως, αδειών άνευ αποδοχών, του Διοικητικού εν γένει 
προσωπικού. 

16) Εγγράφων που αφορούν σε χορήγηση εκπαιδευτι¬ 
κών και λοιπών αδειών - σε εκτέλεση αποφάσεων των αρ¬ 
μοδίων οργάνων του Ιδρύματος-σταμέλη ΕΔΠ, ΕΕΠ, ΕΔ¬ 
ΤΠ και Διοικητικού Προσωπικού. 

17) Εγγραφων για τη χορήγηση αναρρωτικών αδειών 
στο πάσης φύσεως προσωπικό του Ιδρύματος, ως και εγ¬ 
γράφων που αφορούν σε παραπομπή στην αρμόδια Υγει¬ 
ονομική Επιτροπή. 

18) Εγγράφων αναφερομένων σιην προσέλευση και α¬ 
ποχώρηση του προσωπικού ως και στην Εποπτεία του ι- 

δρύματος, σε εκτέλεση αποφάσεων των αρμοδίων οργά¬ 
νων του Ιδρύματος. 

19) Πληροφοριακών απαντήσεων σε αιτήσεις πολιτών 
και προσωπικού. 

20) Πράξεων περί χορήγησης χρονοεπιδόματος στο 
πάσης φύσεως προσωπικό του Ιδρύματος. 

21) Πράξεων για τη χορήγηση μισθολογικών κλιμακίων 
στο Διοικητικό Προσωπικό και στο ΕΔΤΠ. 

22) Εγγράφων προς το ΙΚΑ για τη γνωστοποίηση των η¬ 
μερών απουσίας των επί συμβάσει υπαλλήλων, με τη χο¬ 
ρήγηση σ’ αυτούς αναρρωτικής άδειας και κα'θε σχετικού 
με το θέμα αυτό εγγράφου. 

23) Βεβαιώσεων ή πιστοποιητικών για το πάσης φύσεως 
προσωπικού του Ιδρύματος. 

24) Την έκδοση και θεώρηση βιβλιαρίων νοσηλείας του 
πα σης φύσεως προσωπικού του Ιδρύματος. 

25) Την βεβαίωση του γνησίου των υπογραφών του προ¬ 
σωπικού του Ιδρύματος ως και την επικύρωση των αντιγρά¬ 
φων παντός εγγράφου των Υπηρεσιών που προορίζονται 
για την ημεδαπή, εφ’ όσον η αρμοδιότητα αυτή δεν ανήκει 
σε άλλη υπηρεσία. Ειδικά για τα πιστοποιητικά συμμετοχής 
σε εξετάσεις φοιτητών το γνήσιο της υπογραφής των εξε¬ 
ταστών θα βεβαιώνεται από τους Γραμματείς των Τμημά¬ 
των όπου ανήκουν ή τους νόμιμους αναπληρωτές τους. 

26) Επικύρωση των αντιγράφων αδιαβαθμήτων εγγρά¬ 
φων από τους ατομικούς φακέλους των μελών του προ¬ 
σωπικού του Ιδρύματος. 

27) Αποδείξεις παραλαβής κάθε είδους δικογράφων. 

28) Εγγράφων που αναφέρονται σε: 

29. α. Ενημέρωση των Τμημάτων του Ιδρύματος για Συ¬ 
νέδρια, Συμπόσια, Ημερίδες, Εκθέσεις κ.λ.π. 

29. β. Ενημέρωση των Τμημάτωντου Ιδρύματος για 
Μορφωτικές Ανταλλαγές και Υποτροφίες ξένων Κρατών. 

30. Εγγράφων προς τους Δημόσιους Οργανισμούς και 
Υπουργεία για οικονομικά θέματα, σε εκτέλεση αποφά¬ 
σεων των αρμοδίων οργάνων του Ιδρύματος. 

31. Εντολών ανοίγματος ενεγγύων πιστώσεων στην 
Τράπεζα της Ελλάδος με όλα τα απαραίτητα δικαιολογη- 
τικά δηλαδή αιτήσεις εγκρίσεως για τη χορήγηση άδειας 
εισαγωγής, ως και κάθε εγγράφου που έχει σχέση με την 
εισαγωγή ή εξαγωγή οργάνων και λοιπών ειδών του Ιδρύ¬ 
ματος, συμβάσεων προμηθειών με προμηθευτές κ.λ.π. 

32. Εγγράφων στη Τράπεζα της Ελλάδος για την πλη¬ 
ρωμή προμήθειας ως και για παράταση πιστώσεων. 

33. Εγγράφων προς τα τελωνεία και προς εκτελωνιστές 
σχετικά με τον εκτελωνισμό υλικών που η προμήθειάτους 
έχει εγκριθεί από τα αρμόδια όργανα του Ιδρύματος. 

34. Εγγράφων προς το Υπουργείο Παιδείας για χρημα¬ 
τοδότηση των έργων εξοπλισμού των Τμημάτων και λοι¬ 
πών μονάδων έκτου προϋπολογισμού Δημοσίων Επενδύ¬ 
σεων, μέσα στα πλαίσια των εγκεκριμένων πιστώσεων. 

35. Εγγράφων προς αναδόχους προμηθευτές του Ιδρύ¬ 
ματος με τα οποία ανακοινώνεται η κατακύρωση των μει¬ 
οδοτικών διαγωνισμών, αποφάσεις των αρμοδίων οργά¬ 
νων, ως και κάθε θέμα σχετικά με τις προμήθειες αναλω¬ 
σίμων και μη υλικών. 

36. Εγγράφων αποστολής εγγυητικών επιστολώντων ο¬ 
ποίων έληξε η ισχύς. 

37. Εγγράφων αποστολής δικαιολογητικών διαγωνι¬ 
σμών σε δικαιούχους προμηθειών στους οποίους δεν κα¬ 
τακυρώθηκε η προμήθεια ειδών. 


38. Εγγράφων αποστολής συμφωνητικών σε προμη¬ 
θευτές του Ιδρύματος για την προμήθεια υλικών ως και υ¬ 
πογραφή κάθε σχετικής με το θέμα αλληλογραφίας. 

39. Αποφάσεων για την έκδοση χρηματικών ενταλμά¬ 
των πληρωμής και προπληρωμής για τις οποίες έχει ανα- 
ληφθεί η υποχρέωση και έχει αναγνωρισθεί η σχετική δα¬ 
πάνη από τα αρμόδια όργανα του Ιδρύματος. 

40. Επαναφορά για θεώρηση χρηματικών ενταλμάτων 
προπληρωμής ή πληρωμής, τη θεώρηση των οποίων αρ- 
νήθηκε το Ελεγκτικό Συνέδριο, σε θέματα του Τμήματος, 
που αφορούν προμήθειες και λοιπές δαπάνες. 

41. Πράξεων για την έγκριση και εκτέλεση δαπανών πο¬ 
σού μέχρι 200.000 δρχ. για τις λειτουργικές ανάγκες των 
Τμημάτων και Υπηρεσιών του Ιδρύματος, ανοιδαπάνες α¬ 
φορούν σε λειτουργικές ανάγκες των τμημάτων τομέων, 
εργαστηρίων και Σπουδαστηρίων οι πράξεις για δαπάνες 
ύψους μέχρι 100.000 δρχ. υπογράφονται από τον Πρόε¬ 
δρο του Τμήματος. 

41α. Έγγραφα προς τις Δημόσιες Αρχές που αφορούν: 

α) Παροχή στατιστικών και απολογιστικών οικονομικών 
στοιχείων, βεβαιώσεις για ύπαρξη πιστώσεων στον προϋ¬ 
πολογισμό για διαγωνισμούς, προσλήψεις ή μεταβολές 
του πάσης φύσεως προσωπικού του Ιδρύματος. 

β) Βεβαιώσεις και είσπραξη εσόδων του Παν/μίου. 

γ) Απόδοση κρατήσεων. 

42. Πράξεων για την έκδοση ενταλμάτων προπληρωμής 
όταν το ύψος τους δεν υπερβαίνει τις 500.000 δρχ. μέσα 
στα πλαίσια των εγκεκριμένων για κάθε υπηρεσία και Α¬ 
καδημαϊκή Μονάδα πιστώσεων. 

42α. Πράξεων για τη συγκρότηση επιτροπών διενέργει¬ 
ας μειοδοτικών διαγωνισμών για την εκτέλεση έργων και 
προμηθειών μέχρι 500.000 δρχ. 

43. Εγγράφων προς τους Δημοσίους Οργανισμούς και 
Υπουργεία για οικονομικά θέματα του Ιδρύματος, σε ε¬ 
κτέλεση αποφάσεων των αρμοδίων οργάνων του Ιδρύμα¬ 
τος. 

44. Εγγράφων προς τις Δ.Ο.Υ. σχετικά με την πληρωμή 
μισθοδοτικών καταστάσεων. 

45. Εγγράφων προς το Γενικό Λογιστήριο του Κράτους 
με ερωτήματα σχετικά με θέματα μισθοδοσίας. 

46. Την εκκαθάριση, εντολή πληρωμής μέσω χρηματι¬ 
κών ενταλμάτων πληρωμής ή προπληρωμής και πληρωμή 
δαπανών, βάσει των αποφάσεων των αρμοδίων οργάνων 
του Ιδρύματος, ως και την υπογραφή εγγράφων με τα ο¬ 
ποία αποστέλλονται προς θεώρηση στον Επίτροπο του Ε¬ 
λεγκτικού Συνεδρίου χρηματικά εντάλματα, καθώς και 
την υπογραφή της σχετικής με το θέμα αυτό αλληλογρα¬ 
φίας. 

47. Επαναφορά για θεώρηση χρηματικών ενταλμάτων 
προπληρωμής ή πληρωμής, τη θεώρηση των οποίων αρ- 
νήθηκε το Ελεγκτικό Συνέδριο, σε θέματα που αφορούν 
μισθοδοσία. 

48. Καταθέσεων οτο όνομα του Ιονίου Παν/μίου εντο¬ 
λών που λαμβάνονται από τις ΔΟΥ και τις τράπεζες και οι 
οποίες προέρχοντα, από εντάλματα πληρωμών Υπουρ¬ 
γείων. 

49. Καταστάσεων κρατήσεων προς την Τράπεζα Ελλά¬ 
δος και τις ΔΟΥ. 

50. Βεβαιώσεων επί των καταστάσεων οδοιπορικών ε¬ 
ξόδων. 

51. Βεβαιώσεων αποδοχών περί αμοιβής του εν γένει 
προσωπικού για την υποβολή τους στην Οικονομική Εφο¬ 
ρία ή άλλη Υπηρεσία. 

52. Των κοινοποιήσεων στα Τμήματα σπουδών εγγρά¬ 
φων τρεχούσης φύσεως. 

53. Εγγράφων που αφορούν εγγραφές, μετεγγραφές 
και γενικά τη σπουδαστική κατάσταση των φοιτητών. 

54. Εγγράφων που αφορούν χορήγηση στατιστικών 
στοιχείων για τους φοιτητές προς τις Δημόσιες Υπηρε¬ 
σίες. 

55. Απαντήσεων σε παράπονα φοιτητών σχετικά με ζη¬ 
τήματα για τα οποία έχουν αποφασίσει τα αρμόδια όργα¬ 
να του Ιδρύματος. 

56. Αποφάσεις εγκρίσεως δικαιούμενων σίτισης, στέ¬ 
γασης, υγειονομικής περίθαλψης των φοιτητώντου Ιδρύ¬ 
ματος. 

Β) Στους Γραμματείς των Τμημάτων ή τους ασκούντας 
καθήκοντα Γραμματείας Τμήματος. 

1) Την υπογραφή μετά του αρμοδίου υπαλλήλου, των 
φοιτητικών ταυτοτήτων και των φοιτητικών εισιτηρίων. 

2) Την υπογραφή των πάσης φύσεως πιστοποιητικών 
και αντιγράφων πτυχίων, διδακτορικών διπλωμάτων, ως 
και την επικύρωση των παραπάνω τίτλων εκτός εάν προ¬ 
ορίζονται για το εξωτερικό οπότε υπογράφονται από τον 
Προϊστάμενο Γ ραμματείας. 

3) Την υπογραφή πληροφοριακών εγγράφων και εγ¬ 
γράφων διεκπεραίωσης φοιτητικών θεμάτων σε εκτέλεση 
αποφάσεων των αρμοδίων οργάνων του Τμήματος. 

4) Έγγραφα διεκπεραίωσης θεμάτων σπουδαστής μέ¬ 
ριμνας (σίτισης - στέγασης - υγειονομικής περίθαλψης) 
για τα οποία υπάρχουν αποφάσεις των αρμοδίων οργά¬ 
νων του Ιδρύματος. 

5) Πιστοποιητικών χορήγησης υποτροφίας σε φοιτητές 
του Ιδρύματος. 

6) Εγγράφων με τα οποία ζητούνται πληροφορίες ανα¬ 
γκαίες για να καταρτισθούν πίνακες φοιτητών δικαιουμέ- 
νων υποτροφίας. 

Ο Πρόεδρος ή ο νόμιμος αναπληρωτής του δικαιούται 
να ζητεί να υπογράφει ο ίδιος κατά την κρίση του, οιοδή- 
ποτε εκ των αναφερομένων στο προηγούμενο άρθρο 
πράξεων ή εγγράφων, ή με εντολή αυτού η Προϊσταμένη 
Γ ραμματείας του Παν/μίου. 

Σε περίπτωση που η παραπάνω εξουσιοδοτημένη λόγω 


της φύσεως ή της σοβαρότητας ενός εγγράφου, κρίνει α¬ 
παραίτητη την υπογραφή του από ανωτέρω όργανο αυτό 
θα υπογράφεται από τον Πρόεδρο της Διοικούσας Επι¬ 
τροπής ή τον Αντιπρόεδρο. 

Σε περίπτωση κωλύματος ή απουσίας της Προϊστα- 
μένςη Γραμματείας οι αρμοδιότητες ασκούνται από τους 
κατά Νόμο αναπληρωτές της. 

Σε κάθε έγγραφο που υπογράφεται σύμφωνα με την πα¬ 
ρούσα απόφαση πρέπει να αναγράφονται πριν από την ι- 
δότητα και την υπογραφή του υπογράφοντος οι λέξεις 
«Με εντολή του Προέδρου Διοικούσας Επιτροπής». 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Κέρκυρα, 15 Δεκεμβρίου 1998 

Ο Πρόεδρος 
Γ. ΔΗΜΗΤΡΙΑΔΗΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 7 ) 

Διορθώνεται η Φ 22817/22141 /97/27.11.1998 απόφαση 
του Υφυπουργού Εσωτερικών Δημ. Διοίκησης και Αποκέ¬ 
ντρωσης ως προς το έτος του πρωτοκόλλου από το ε¬ 
σφαλμένο «Φ 22817/22141/97/27.11.1998» στο ορθό «Φ 
22817/22141/98/27.11.98». 

(Από το Υπουργείο Εσωτερικών 
Δημ. Διοικ. και Αποκέντρωσης) 

-Φ- 

( 8 ) 

Στην 2080649/8768/7.9.1998 κοινή υπουργική απόφα¬ 
ση που δημοσιεύθηκε στο ΦΕΚ1321 Β/31.12.1998 γίνεται 
η εξής διόρθωση στην ημερομηνία έκδοσης της απόφα¬ 
σης: 

Από την εσφαλμένη «7 Σεπτεμβρίου 1998» 

Στην ορθή «2 Νοεμβρίου 1998» 

(Από το Υπουργείο Οικονομικών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ίι«ρ: νννννν.οΤςΓ 
ΙΝΤΕΡΝΕΤ: ίιοΙ. 0 Γ 
θ-ιτιοίΙ: ηνοβ @ ΙίοΙ. 9 Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. * Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 


5249 547 

Νικήτα 6-8 Τ.Κ. 18531 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 

Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

(0531)22 858 



Διοικητήριο Τ.Κ. 411 10 

(041) 597449 



ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

(0661)89 127/89 120 



Πλ. Ελευθερίας 1, Τ.Κ. 711 10 
ΛΕΣΒΟΣ 

(081)396 223 



Πλ. Κωνσταντινουπόλεως Τ.Κ. 8 1 1 00 Μυτιλήνη | 




(0251)46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Λ , 0 , , χ , χ , β χ , , 

- Απο 8 σελίδες και ανω προσαυξηση 100 δρχ. ανα δσελιδο η μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

ΚΑΕ. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 » . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 


15.000 » . 

750 » . 

Δ' (Απαλλοτριώσεις, πολεοδομία κ.λπ.) 


70.000 » . 

3.500 >» . 

1 Αναπτυξιακών Πράξεων (Τ.Α.Π,Σ.) 


30.000 » . 

1.500 - . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 » . 

Παράρτημα (Προκηρύξεις θέσεων ΔΕΠ κ.τλ.) 


5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 * . 

500 » . 

Ανωτάτου Ειδικού Δικαστηρίου (Α.Ε.Δ.) 


3.000 » . 

150 » . 

Προκηρύξεων Α.Σ.Ε.Π. 


10.000 - . 

500 » . 

Ανωνύμων Εταιρειών & Ε.Π.Ε. 


250.000 . 

12.500 * . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δ εκτά. 

Οι υπηρεσίες εξυπηρέτησης των πολιτών λειτουργούν καθημερινά από Οβ,ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

